జనవరి 28 నుంచి ఫిబ్రవరి 13 వరకు…
మాస్టర్స్‌ చాంపియన్స్‌ లీగ్‌
న్యూఢిల్లీ: వచ్చే సంవత్సరం జనవరి 28 నుంచి ఫిబ్రవరి 13 వరకు మాస్టర్స్‌ చాంపియన్స్‌ లీగ్‌(ఎంసిఎల్‌) వేదిక కాబోతుంది.కాగా మరోసారి మాజీ క్రికెటర్లు తమ ఆటతో అలరించేందుకు సిద్దమవుతున్నారు.యుఎఇలోని పలుచోట్ల జరిగే మాస్టర్స్‌ చాంపియన్స్‌ లీగ్‌లో మొత్తం ఆరు జట్టు పాల్గొంటున్నాయి.లిబ్రా లెజెండ్స్‌,జెమినీ అరేబియన్స్‌,కాప్రికోర్న్‌ కమాండర్స్‌,లియో లైవ్స్‌,విర్గో సూపర్‌ కింగ్స్‌,సాగిటారియన్‌ స్ట్రైకర్స్‌ పోటీకి సిద్దమవుతున్నాయి.కాగా ఈ లీగ్‌లో లిబ్రా లీజెండ్స్‌కు గంగూలీ నేతృత్వం వహిస్తుండగా,జెమినీ అరేబియన్స్‌ జట్టుకు సెహ్వాగ్‌ కెప్టెన్‌గా వ్యవహరిస్తున్నారు.టీమిండియా వన్డే,టి20 కెప్టెన్‌ ధోనీ బ్రాండ్‌ అంబాసిడర్‌గా వ్యవహరిస్తుండటం మరో విశేషం.తొలి ఎడిషన్‌లో సెమీ ఫైనల్‌,ఫైనల్‌ మ్యాచ్‌లతో కలుపుకుని మొత్తం 18 మ్యాచ్‌లు జరుగనున్నాయి.ఎంసిఎల్‌లో టోర్నీలో బ్రియాన్‌ లారా,ముత్తయ్య మురళీధరన్‌,అడమ్‌ గిల్‌క్రిస్ట్‌,పాల్‌ కాలింగ్‌ వుడ్‌,బ్రెట్‌ లీ,జాక్వస్‌ కల్లీస్‌,మహేలా జయవర్థనే,కుమార సంగక్కర తదితరులు పాల్గొంటారు.కాగా ఈ లీగ్‌ను సోనీ టెలివిజన్‌ ప్రసారం చేయనుంది.